Foto: Depositphotos 2018 yilning 1 iyunidan baholash faoliyatiga litsenziya berishda qator hujjatlarni taqdim etish talabi bekor qilinadi. Bu "Tadbirkorlik faoliyati sohasidagi litsenziyalash va ruxsat berish tartib-taomillarini yanada qisqartirish va soddalashtirish, shuningdek biznes yuritish sharoitlarini yaxshilash chora-tadbirlari to‘g‘risida"gi farmonda belgilab qo‘yilgan. Xususan, Davlat raqobat qo‘mitasining hududiy organlari tomonidan ariza beruvchi tomonidan o‘z baholovchilari ishi sifatini nazorat qilish bo‘yicha tasdiqlangan ichki qoidalar va litsenziya beruvchi organ tomonidan tasdiqlangan namunali qoidalar nusxalarini taqdim etish borasidagi talabini bekor qilish hisobidan taqdim etiluvchi hujjatlar soni qisqartiriladi.